Publication: Magyar Közlöny
Issue: MK-2011-147 (Year: 2011, Number: 147)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 1566

b) jól láthatósága az időjárás hatására lényegesen nem csökkenhet. 5.2.1.3 A kármentő csomagolásokat kiegészítésképpen a „KÁRMENTŐ CSOMAGOLÁS” felirattal kell ellátni. 5.2.1.4 A 450 liternél nagyobb űrtartalmú IBC-ket és a nagycsomagolásokat két, egymással szemben levő oldalukon kell megjelölni. 5.2.1.5 Kiegészítő előírások az 1 osztály áruira Az 1 osztály áruit tartalmazó küldeménydarabokon kiegészítésképpen fel kell tüntetni a 3.1.2 szakasz szerinti helyes szállítási megnevezést. Ezt a jelölést jól olvasható módon és maradandóan a kiindulási ország valamely hivatalos nyelvén kell feltüntetni, és ha ez a nyelv nem az angol, a francia vagy a német, akkor vagy angolul, vagy franciául, vagy németül is fel kell tüntetni, kivéve, ha a szállításban érintett országok közötti megállapodások mást írnak elő. 5.2.1.6 Kiegészítő előírások a 2 osztály gázaira Az újratölthető tartályokon jól olvashatóan és tartósan fel kell írni a következőket:

Source: https://magyarkozlony.hu/hivatalos-lapok/752b362481ee287032c01a5d001c94cc45812f44/dokumentumok/ad813455036bd25816467554b3dc23864d339b84/letoltes